1. ปัจจัยความเสี่ยง

  1.1 ความเสี่ยงจากการดำเนินงานตามแผนฟื้นฟูกิจการ

ปัจจุบันบริษัทยังอยู่ระหว่างการฟื้นฟูกิจการ โดยมีบริษัท พรีเมียร์ แพลนเนอร์ จำกัด
เป็นผู้บริหารแผน
ซึ่งขณะนี้บริษัทโดยผู้บริหารแผนอยู่ระหว่างการดำเนินการบริหารให้สำเร็จตามแผนฟื้นฟูกิจการ
ดังนั้นบริษัทจึงมีภาระกิจที่ต้องปฏิบัติตามเงื่อนไขที่ระบุไว้ในแผนฯ ซึ่งในการดำเนินการ
บริษัทจะยึดแนวทางตามที่กำหนดไว้ในแผนฯอย่างเคร่งครัด
และในกรณีที่ต้องการปรับปรุงแนวทางเพื่อให้ธุรกิจสามารถดำเนินการไปได้อย่างเข้มแข็งยิ่งขึ้นในระหว่างอยู่ในแผน
บริษัทจะขอความเห็นชอบจากที่ประชุมเจ้าหนี้และศาลตามกระบวนการฟื้นฟูกิจการเพื่อแก้ไขแผนฯ
ก่อนดำเนินการทุกครั้ง

  1.2 ความเสี่ยงในเรื่องอัตราดอกเบี้ย

  ต้นทุนทางการเงินเป็นต้นทุนที่สำคัญในการประกอบธุรกิจ สภาวะการเปลี่ยนแปลงด้านอัตรา
  ดอกเบี้ยในตลาดอาจส่งผลกระทบต่อต้นทุนในการประกอบธุรกิจและผลกำไร
  บริษัทได้ตระหนักถึงความเสี่ยงนี้
  จึงได้มีการบริหารที่จะลดความเสี่ยงนี้ลงโดยการจัดหาแหล่งเงินทุนที่มีอัตราดอกเบี้ยสอดคล้องกับลักษณะธุรกิจของบริษัท
  เช่นจัดหาแหล่งเงินกู้ที่มีอัตราดอกเบี้ยคงที่เพื่อให้สอดคล้องกับลักษณะการให้เช่ารถยนต์
  เพื่อรักษาให้มีส่วนต่างของอัตราดอกเบี้ย กับรายได้ของธุรกิจให้อยู่ในระดับที่มีกำไร
  และมีความสม่ำเสมอ

1.3 ความเสี่ยงด้านการตลาดและการแข่งขัน

ผลจากการเปลี่ยนนโยบายของภาครัฐบาลและรัฐวิสาหกิจ จากการซื้อทรัพย์สินเป็นการเช่าแทนทำให้

  มีผู้ประกอบการขนาดใหญ่ เช่น ธุรกิจลิซซิ่งและเช่าซื้อ ผู้แทนจำหน่ายรถยนต์
  และผู้ประกอบการรายย่อยเข้ามาแข่งขันในตลาดมากขึ้น ส่งผลให้เกิดการแข่งขันด้านราคา
  และผลกำไรของแต่ละบริษัทลดลง แต่อย่างไรก็ตาม
  บริษัทจะมุ่งเน้นหาตลาดที่มีความต้องการเฉพาะและสร้างมูลค่าเพิ่มในบริการเพื่อตอบ
  สนองความต้องการของลูกค้ากลุ่มเป้าหมายที่มีฐานะการเงินมั่นคง
  และมีศักยภาพในการชำระค่าเช่าตรง

  ตามกำหนดเวลา

1.4 ความเสี่ยงด้านการบริหารทรัพย์สินที่หมดอายุสัญญาให้เช่า

บริษัทมีนโยบายในการให้บริการรถเช่าที่มีอายุสัญญา 2-5 ปี โดยมีอายุสัญญาเช่าเฉลี่ยอยู่ระหว่าง

  3.5 - 4 ปี
  หลังจากหมดสัญญาเช่าบริษัทอาจพิจารณาเก็บรถยนต์ดังกล่าวไว้เพื่อให้เช่าระยะสั้นต่อไปอีก

  1 - 2 ปี หลังจากนั้นจึงจำหน่ายออกไปโดยผ่านบริษัทประมูลรถยนต์ใช้แล้วที่มีความน่าเชื่อถือ
  ทำให้ได้

  ราคาขายที่ดี

นโยบายดังกล่าวทำให้บริษัทสามารถบริหารรถยนต์ที่มีอยู่ได้อย่างมีประสิทธิภาพ โดยในปี 2549

  และ ปี 2548 บริษัทมีการจำหน่ายรถยนต์ที่หมดสัญญาเช่า จำนวน 374 คัน และ 404 คัน
  ตามลำดับ

  โดยบริษัทมีกำไรจากการจำหน่ายทรัพย์สินจำนวน 22.72 ล้านบาทและ 21.70 ล้านบาท
  ตามลำดับ

1.5 ความเสี่ยงจากการดำเนินงาน

การให้บริการสัญญาเช่ารถยนต์ระยะยาว บริษัทมีโอกาสที่จะไม่สามารถเรียกเก็บค่าเช่า และเรียก

  รถยนต์คืนได้ หากไม่ระมัดระวังในการคัดเลือกลูกค้า
  ขาดระบบการติดตามเร่งรัดหนี้สินอย่างมีประสิทธิภาพ รวมถึงการขาดระบบควบคุมภายในที่ดี

บริษัทได้ตระหนักถึงปัญหาดังกล่าว จึงได้ดำเนินธุรกิจด้วยความระมัดระวังโดยพิจารณาคัดเลือก

  ลูกค้าจากผลประกอบการและฐานะทางการเงินในอดีตจนถึงปัจจุบัน
  รวมถึงความน่าเชื่อถือของลูกค้า

  และมีนโยบายเรียกเก็บเงินประกันการเช่าจำนวน 2 เดือน

นอกจากนี้ บริษัทได้มีระบบการติดตามการชำระค่าเช่าของลูกค้าอย่างรัดกุม รวมถึงได้มีการตั้ง

  สำรองหนี้สงสัยจะสูญไว้อย่างเพียงพอ

  1.6
  ความเสี่ยงเรื่องความขัดแย้งทางผลประโยชน์จากการที่บริษัทมีผู้บริหารกลุ่มเดียวกับกลุ่มบริษัทพรีเมียร์

  เนื่องจากกรรมการของผู้บริหารแผนฟื้นฟูกิจการที่มีอำนาจลงนามผูกพันบริษัท
  เป็นกรรมการบริหารของกลุ่มบริษัทพรีเมียร์ ด้วย
  จึงอาจมีความเสี่ยงในเรื่องความขัดแย้งทางผลประโยชน์ได้
  ซึ่งบริษัทได้ให้ความระมัดระวังและดูแลอย่างรอบคอบเมื่อเกิดรายการที่เกี่ยวโยงกันหรือรายการที่อาจก่อให้เกิดความขัดแย้งทางผลประโยชน์
  เพื่อความโปร่งใสและเพื่อผลประโยชน์ของบริษัทโดยรวมเป็นสำคัญ
  อันสอดคล้องกับหลักการกำกับดูแลกิจการที่ดี
  และดูแลให้มีการปฏิบัติตามกฎเกณฑ์ของตลาดหลักทรัพย์แห่งประเทศไทย อย่างไรก็ดี
  เนื่องจากบริษัทยังอยู่ระหว่างดำเนินการฟื้นฟูกิจการ
  การดำเนินการที่แตกต่างไปจากที่ระบุไว้ในแผนฟื้นฟูกิจการ
  จะต้องได้รับความเห็นชอบจากที่ประชุมเจ้าหนี้และศาลก่อนการดำเนินการทุกครั้ง

  นอกจากนี้ บริษัทยังมีกรรมการอิสระที่ทำหน้าที่เป็นที่ปรึกษาและกรรมการตรวจสอบ เพื่อช่วย

ในการกำกับดูแลการปฏิบัติงานของผู้บริหารแผนให้มีความโปร่งใส ระมัดระวัง รอบคอบ ภายใต้

แผนฟื้นฟูกิจการที่กำหนดไว้
จึงทำให้สามารถควบคุมความเสี่ยงในเรื่องความขัดแย้งทางผลประโยชน์ได้เป็น

อย่างดี